OpenLLM-France/wikimedia huggingface dataset:
# Xiphidiopicus percussus

Xiphidiopicus percussus :
| Ur barez X. p. percussus, luc'hskeudennet e Cayo Romano (Kuba). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Xiphidiopicus |
| Anv skiantel ||
| Xiphidiopicus Bonaparte, 1854 ||
| Anv skiantel ||
| Xiphidiopicus percussus (Temminck, 1826) ||
| D'ar vevoniezh e tenn ar pennad-mañ. ||
Xiphidiopicus percussus a zo ur spesad evned eus ar c'herentiad Picidae. Ar spesad nemetañ er genad Xiphidiopicus an hini eo.
Anvet e voe Picus percussus (kentanv) da gentañ-penn (e 1826) gant an evnoniour izelvroat Coenraad Jacob Temminck (1778-1858).

## Annez hag isspesadoù

Ar spesad ez eo brosezat an daou isspesad anezhañ :
* Xiphidiopicus percussus insulaepinorum, en Isla de la Juventud hag en inizi tost,
* X. p. percussus, e Kuba.

## Liammoù diavaez

* (en) Xiphidiopicus percussus war al lec'hienn BirdLife International.
* (en) Xiphidiopicus percussus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Xiphidiopicus percussus war al lec'hienn Avibase.
a vo kavet e Wikimedia Commons.
# Xilxes

Xilxes zo ur gumun eus proviñs Castelló e kumuniezh Valencia.
# Xinjiang

Ur rannvro eus Sina eo Xinjiang (sinaeg 新疆 , pinyin Xīnjiāng "Bevenn Nevez"; ouigoureg: LFE شىنجاڭ Shinjang), anv klok: Republik Ouigourek Emren Xinjiang.
Xiju eo anv kozh ar proviñs (proviñs ar c'hornog). un anv all hag a vez implijet gant an Ouigoured eo "Turkestan ar Reter". Ürümqi eo ar gêr-benn.

## Yezhoù

Sinaeg rannyezh Mandarin an norzh a vez komzet du-se. Komzet e vez ivez an ouigoureg (ur yezh turk) met deuet eo war wel kalz diwezhatoc'h eget ar sinaeg (1000 bloaz goude ar sinaeg). A-raok e veze komzet tokharianeg met aet eo da get e bloavezhiou 1300. Yezhoù all vez komzet ivez. An tadjikeg (tost d'an afghaneg). Met, siwazh ez int rediet da studial en ouigoureg gant Bro Sina. E-pad bloavezhioù e oa bet an ouigoureg ar yezh komzet ar muiañ met bremañ eo adarre ar sinaeg ar yezh komzet ar muiañ.

## Istor

Abaoe pell e veve an Dokharianed (indo-europeaned) er vro pa e aloub Rouantelezh Wei ( Norzh Sina) ar rannvro e -170 a benn difenn d'an Xiongu ( pobl turc'h) da gontroliñ hent ar sidan. E 751 e koll ar Siniz Emgann Talas a-enep ul lu muzulman savet gant Tibetiz, Arabiz ha Mongoliz. 10 000 a enep 150 000. E penn kentan eo 30 000 al lu sinad met e pad an emgann e cheñch 20 000 Turc'h a zu evit sikour al lu muzulman a vo 170 000. En desped da vezan trec'h, al lu muzulman ne zistroio ket ken ken start oa an emgann ha ken kreñv oa ar Siniz. Padet en deus an emgann 5 devezh.
E 840, ur pobl turc'h : an Ouigoured o vevañ e Mongolia a zo faezhet gant ur pobl turc'h all: ar C'herghiz. Trec'hiñ a reont kuit betek ar Xinjiang ha sevel a reont ur rouantelezh. Tamm ha tamm e vo asimilet ar poblou all gante ha mont a reas da get ar yezh wir Xinjiang : an Tokharian.( marteze war-dro 1300).
Aloubet eo Xinjiang gant Gengis Khan.
E keit se e oe aloubet Sina ivez gant Mongoled (dinastiezh Yuan). A balamor da se n'int ket deuet a benn da gontrolin adarre ar provins kollet met e 1759 e teuint a-benn d'adkavout ar provins kollet agnt an dinasti Qing.
Goude 1759 e oa bet staliet atantoù sinad dreist holl en Ürümqi peogwir e oa ur c'horn aes da labourat an douar ennañ. Kresket en doa bras niver a Haned ennañ hag e 1830 e oa war dro 155 000 Han staliet.
An Ouigoured a zo o vevañ er Xinjiang met n'int nemet 7 milion ken diwar an 20 milion a dud a zo eno. An trevadenniñ kaset gant an Haned (pobl vrasañ Sina) a zo kaoz int erru ur vinorelezh en Xinjiang. E 1980, 1995 ha 1997 e oa bet emsavadegoù ha bec'h bras er vro abalamour da se.

## Politikerezh

20 miliard a donennoù a eoul-maen zo en douar (da lavaret eo 30% eus eoul-maen Sina) hag un 10 miliard a vetradoù kub a aezhenn ivez. Un takad strategel evit ekonomiezh Sina enta.
g • ka • ke Proviñsoù ha tiriadoù Sina :
| Proviñsoù | Anhui · Fujian · Gansu · Guangdong · Guizhou · Hainan · Hebei · Heilongjiang · Henan · Hubei · Hunan · Jiangsu · Jiangxi · Jilin · Liaoning · Qinghai · Shaanxi · Shandong · Shanxi · Sichuan · Yunnan · Zhejiang |
| Rannvroioù emren | Guangxi · Mongolia an Diabarzh · Ningxia · Xinjiang · Xizang (Tibet) |
| Munisipaliezhioù | Beijing · Chongqing · Shanghai · Tianjin |
| Gant statud ispisial | Hongkong · Macau |
# Xinkaeg

Ar xinkaeg a zo ur yezh direnk komzet e su Guatemala war an harzioù gant El Salvador hag er rannvro venezek war-du an norzh.

## Istor

E-pad ar XVI$^{vet}$ kantved en em astenne tachennad ar xinkaed eus aod ar Meurvor Habask betek ar menezioù Jalapa. E 1524 e voe aloubet gant ar spagnoled. Da sklaved e voe lakaet kalz tud hag oblijet e voent da gemer perzh en aloudabeg eus ar pezh a zo El Salvador hiziv.
Goude e 1575 e krogas da vont da get buanoc'h ar sevenadur xinkaek goude ma voe kaset un darn vras eus ar boblañs da rannvroioù arall. War zigresk ez eas niver ar xinkaegerien ivez.

## Hiziv

Ar xinkaeg a zo unan eus an nebeut yezhoù orin Guatemala n'eo ket mayek o orin. Hogozik aet da get eo hag hervez Ethnologue e vefe marv. Er bloavezhioù diwezhañ e vezañs e vefe kmozet e seizh kêr hag ur geriadenn e Santa Rosa ha Jutiapa. 25 komzer a chomfe e 1991 daoust m'he deus kavet un enklask arall 297 anezho e 1997.

## Gwelet ivez

Yezhoù Guatemala
Yezhoù direnk
# Xiomara

Xiomara zo un anv-badez spagnolek, stankoc'h hiriv e Suamerika.

## Gerdarzh

Dont a ra an anv Xiomara eus an anv Guiomar, anavezet e portugaleg. Gallout a rafe bezañ keltiek pe germanek. Hervez lod e vefe un anv arabek, deuet eus un anv germanek, marteze vizigotek, Wigmar, a dalvezfe illur er brezel, diwar "wig" (emgann) ha "mar" (illur).

## Tud

* Xiomara Alfaro (1930), kanerez kuban
* Xiomara Scott (1950-2017), klañvdiourez venezuelat.
* Xiomara Vidal (ganet e 1955), kanerez ha sonaouzourez kuban.
* Xiomara Castro (1959), politikourez hondurat
* Xiomara Fortuna (1959), kanerez dominikan
* Xiomara Laugart (1960), kanerez kuban
* Xiomara Reyes (1983), korollerez kuban
* Xiomara Blandino, pe Xiomara Gioconda Blandino Artola, ganet e 1984, a oa Miss Nicaragua e 2007
* Xiomara Alfaro
* Xiomara Fortuna
* Xiomara Blandino
# Xinzo de Limia

Xinzo de Limia zo ur gumun eus kreisteiz Galiza, e proviñs Ourense.

## Liamm diavaez

a vo kavet e Wikimedia Commons.
# Xiomara Alfaro

Xiomara Alfaro (ganet e 1930 en La Habana) zo ur ganerez soprano kuban aet da chom da SUA. Brudet bras e oa er bloavezhioù 1950 evel kanerez bolero. Lesanvet e oa El Ruiseñor de la Canción (Eostig ar c'han) pe La Alondra de la Canción (Alc'hweder ar c'han). Aet e oa da chom da Atlanta, SUA, ha Miami adal 2008.
Kregiñ a reas da ganañ war ul leurenn en 1951 er Martí, en La Habana, en arvest "Batamú", savet gant Obdulio Morales. Kanañ a rae e kabaredoù, El Tropicana, El Montmartre, ar Sans Souci ma kane en arvest "Bondelle", ma 'z eas da ganañ da Las Vegas. Pa zistroas e voe pedet gant ar gorollerez stadunanat Katherine Dunham da ganañ gant he barrez, ma'z eas da veajiñ da Europa. En Italia, e 1954, e labourjont er film "Mambo", renet gant Robert Rossen, ha c'hoariet gant Silvana Mangano ha Vittorio Gassman. Goude Europa ez ejont da Suamerika, da Montevideo ha Buenos Aires ma krogas da ganañ evel pennkanerez en 1956, ha brud a dapas zoken o kanañ en italianeg Luna rosa hag Amena e core.
Kanet he deus Siboney, oberenn ar sonaozour kuban Ernesto Lecuona, ha pezhioù all deuet da vout klasel evel Moliendo café, Niebla del riachuelo, Malagueña (oberenn Ernesto Lecuona), Noche de ronda, Negra triste, Ochún, El manisero, Duerme negrita, Alma llanera, Mírame así, Mis noches sin ti, Nunca en domingo, Cenizas pe Angelitos negros.
Ouzhpenn 28 pladenn he deus graet, ha darn gant Bebo Valdés pe Ernesto Duarte Brito.

## Liammoù diavaez

* Lo que me dijo Xiomara -Filmig diwar he fenn er gêr en Atlanta
* Meneg anezhi en ur gazetenn eus Florida, ar St. Petersburg Times
* Xiomara Alfaro, El ruiseñor de la cancion e-barzh ar blog "El blog del bolero" .
* O kanañ Siboney.
* O kanañ "Moliendo café"
# Sumo

Ar sumo (相撲) zo ur sport emgann, ur seurt gouren, a-orin eus Japan.
Ret eo da bep c'hoarier strinkañ e eneber e-maez ar c'helc'h pe lakaat ul lodenn eus e gorf — estreget solioù e dreid — da stekiñ ouzh al leur.
82 grogad a zo aotreet.

## Liammoù diavaez

a vo kavet e Wikimedia Commons.
# Sumba

Sumba zo unan eus inizi Indonezia, e proviñs Nusa Tenggara Timur.
Emañ er gevred da enez Sumbawa hag er c'hreisteiz da enez Flores. Er reter emañ enez Timor. En em astenn a ra war 11 153 km² hag annezet eo gant 611 954 a dud (2009). Waingapu eo kêr vrasañ an enezenn.
Tud Sumba a gomz yezhoù malayek-polinezek. Etre ur c'hard hag un drederenn anezho zo animisted (relijion hengounel "Marapu") hag ar braz eus ar re all zo kristenien.
Unan eus inizi paourañ Indonezia eo Sumba.
# Summer '68

Summer '68 (Hañv '68) a zo ur ganaouenn saoznek, savet ton ha son gant an arzour saoz Richard Wright (1943-2008) evit ar strollad Pink Floyd a oa-eñ ezel anezhañ.
Enrollet e voe e miz Gouere 1970 e Studioioù Abbey Road e Londrez gant ar strollad a-bezh hag embannet d'an 2 a viz Here da-heul, a-gevret gant ar peder c'hanaouenn all eus an albom Atom Heart Mother (pempvet albom studio Pink Floyd).
Kempennet e voe al lodenn eus ar sonenn gant ar binvioù kouevr gant ar sonaozer skosat Ron Geesin (1943-) oc'h ober gant un toullad sonerien a veze graet "Abbey Road Session Pops Orchestra" anezhañ.
Kanet gant Wright e-unan e taolenn Summer '68 emgav an aozer gant ur groupie.

## Selaou Summer '68'...

* ...tennet eus an albom Atom Heart Mother.

## Lenn ar gerioù...

* ... el lec'hienn A-Z Lyrics.
# Summertime

Summertime a zo ur ganaouenn saoznek savet e 1935 gant George Gershwin evit e opera Porgy and Bess. Savet e oa bet ar pozioù gant Edwin DuBose Heyward (1885-1940) hag e wreg Dorothy (1890-1961), hag Ira Gershwin (breur George). Ul luskellerezh eo ar ganaouenn-mañ, bet kanet gant an dudenn Clara d'he babig. Brudet-kenañ eo Summertime er bed a-bezh.

## Liamm diavaez

* (en) (Youtube) Summertime kanet gant Janis Joplin.
# Summonte

Summonte zo ur gumun en Italia, e proviñs Avellino e Campania.
# Sumatera

Sumatera, pe Sumatra, zo unan eus inizi Indonezia. Ar c'hwec'hvet enezenn vrasañ er bed eo Sumatera, gant 470 000 km².
Un enez hir eo, en em astenn eus ar gwalarn d'ar gevred, ha tremen a ra ar c'heder drezi. Menezioù uhelik zo en enez, nemet er reter anezhi. Er gevred emañ Jawa, rannet diouzh Sumatera gant strizh-mor Sunda. En hanternoz emañ Ledenez Malaya, en tu all da strizh-mor Malaka. Er reter emañ enez Borneo.
Ul lodenn vat eus ar c'hoadegi trovanel a c'holoe Sumatera gwechall zo bet diskaret. Kement-se a laka en arvar spesadoù loened dibar evel orangoutan Sumatra, tigr Sumatra pe frikorneg Sumatra, kenkoulz ha spesadoù plant zo.
Rannet eo an enez, hag an enezennoùigoù zo tro-dro, e nav froviñs :
* Aceh
* Bangka-Belitung
* Bengkulu
* Jambi
* Lampung
* Riau
* Sumatera Barat (Kornôg Sumatera)
* Sumatera Selatan (Su Sumatera)
* Sumatera Utara (Norzh Sumatera)
En Aceh, lodenn gornôk Sumatera, ez eus un emsav a stourm evit dieubidigezh ar broviñs diouzh Indonezia, met paouezet eo ar stourm armet bremañ.
N'eo ket ken poblet Sumatera ha Jawa, pa n'eus nemet 45 milion a dud en enez. Medan ha Palembang eo ar c'hêrioù pennañ. Muzulmiz eo an darn vrasañ eus an dud, daoust ma'z eus un toullad kristenien ivez e Sumatera Utara.

## Notennoù

* ↑ Sumatera eo an anv indonezek ofisiel ha Sumatra an anv boas e kalz yezhoù all
# Sumbawa

Sumbawa zo unan eus inizi Indonezia, e proviñs Nusa Tenggara Barat.
Emañ etre enez Flores, er reter, hag enez Lombok, er c'hornôg ; er gevred dezhi emañ enez Sumba. En em astenn a ra Sumbawa war 15 448 km$^2$ (teir gwech gorread Lombok) ha poblet eo gant 1,33 milion a dud (2010).
Ar menez-tan Tambora eo beg uhelañ an enezenn (2 722 metr). Tarzhañ a reas ar menez-tan-se e 1815 ha lazhet e voe 92 000 den gant an darzhadenn, kalz brasoc'h eget hini ar menez-tan Krakatoa e 1883 e-keñver ar c'hementad magma taolet er-maez. Abalamour d'al ludu taolet en oabl, e voe graet eus ar bloavezh 1816 "ar bloavezh hep hañv".
# Sumereg

Ur yezh digenvez e oa ar sumereg. Komzet e oa e Sumer e su Mezopotamia betek deroù an eil milved kent Jezuz-Krist met implijet e voe dre skrid gant tud desket betek ar c'hantved kentañ. Disoñjet e voe neuze betek an XIX$^{vet}$ kantved.

## Kronologiezh

Disrannet e vez istor ar Sumered e pemp marevezh
* Sumereg hen e stumm (3100–2600/2500 Kt J-K)
* Sumereg kozh (2600/2500–2300/2200 Kt J-K)
* Sumereg nevez (2300/2200 – 2000 Kt J-Z)
* Sumereg diwezhat (2000 – 1800/1700 Kt J-K)
* Sumereg a-c'houde (1800/1700 - 100 Kt J-K)
Eilstummoù zo ar gronologiezh a laka asambles ar sumereg diwezhat hag ar sumereg a-c'houde: Daveiñ a ra ar ger "Sumereg a-c'houde" ouzh an amzer ma oa marv dija ar yezh ha na oa mui implijet nemet evel ur yezh relijiel gant Babiloniz hag Asirianed. Krediñ a reer ez eo aet da get ar yezh pa ziskaras Trede Tierniezh Ur, ar riez sumerat diwezhañ e su Mezopotamia, met un nebeud klaskourien a gred e treuzvevas betek 1700 kent J-K war-dro Nipur.

## Liammoù diavaez

* Sumerian Language Page
* Sumerian language article in 1911 Encyclopedia Britannica
* An overview of Sumerian provided on the page of the Electronic Text Corpus of Sumerian literature
* CDLI: Cuneiform Digital Library Initiative a large corpus of Sumerian texts in transliteration, largely from the Early Dynastic and Ur III periods, accessible with images.
* Electronic Pennsylvania Sumerian Dictionary (EPSD)
* Sumerisch (An overview of Sumerian by Prof. Dr. Kausen, in German)
* The Life and Death of the Sumerian Language in Comparative Perspective by Piotr Michalowski
** handout (PDF)
* Cale Johnson
** handout (PDF)
* Jarle Ebeling (PDF)
* Graham Cunningham (PDF)
# Sumirago

Sumirago zo ur gumun en Italia, e proviñs Varese e Lombardia.
# The Purge (film, 2013)

The Purge zo ur film thriller spont stadunanat embannet e 2013. Skrivet ha sevenet eo bet gant James DeMonaco. An aktourien bennañ eo Ethan Hawke, Lena Headey, Adelaide Kane, ha Max Burkholder. Istor ur familh eo, kuzhet en un ti e-kerzh nozvezh ar "spurj (the purge)". Un nozvezh eo lec'h ma vez dieub an holl dorfedoù, betek ar muntr e-pad 12 eurvezh diouzh renk. Taget eo an ti gant torfedourien a glask ur c'hlasker-bara en deus kavet repu en ti.
Rastellet ez eus bet 89 milion a zollaroù evit ur voujedenn a $3 milion, deuet eo da vezañ ar film gant ar voujedenn vihanañ o tizhout ar plas kentañ er box office abaoe 1988. Ar c'hentañ film eo er frañchiz The Purge. An eil film eo The Purge: Anarchy, embannet dre ar bed d'an 18 a viz Gouhere 2014. Un trede film, anvet The Purge: Election Year, a oa bet embannet d'ar 1añ a viz Gouhere 2016. Ur film kent a oa bet embannet gant an anv The First Purge d'ar 4 a viz Gouhere 2018.

## Aktourien
### Familh Sandin

* Ethan Hawke evit James Sandin
* Lena Headey evit Mary Sandin
* Adelaide Kane evit Zoey Sandin
* Max Burkholder evit Charlie Sandin
* Ethan Hawke
* Adelaide Kane

### An amezeien

* Arija Bareikis evit Grace Ferrin
* Dana Bunch evit Mr. Ferrin
* Chris Mulkey evit Mr. Halverson
* Tisha French evit Mrs. Halverson
* Tom Yi evit Mr. Cali

### Ar spurjerien

* Rhys Wakefield evit Polite Stranger Leader
* John Weselcouch evit Interrupting Purger
* Alicia Vela-Bailey evit Female Freak
* Aaron Kuban evit Purger
* Boima Blake evit Purger
* Nathan Clarkson evit Purger
* Chester Lockhart evit Purger
* Tyler Osterkamp evit Purger
* R. J. Wolfe evit Purger
* Trazariah Shells evit Purger
* Thomas Fuentelzar evit Purger

### Tudennoù all

* Edwin Hodge evit An estrañjour gwadus
* Tony Oller evit Henry
* Cindy Robinson evit Mouezh ar spurj
* Karen Strassman evit Newscaster
* Peter Bzovdas evit Dr. Peter Buynak

## Liammoù diavaez

* (en) Lec'hienn ofisiel
* (en) Lec'hienn ofisiel war Blumhouse Productions
* (en) The Purge war IMDb
* Kloc'h ha komzadenn a embann pa grog ar Spurj

## Notennoù ha daveennoù

* ↑ Anv gwir an dudenn a vez gouezet da vezañ "Dante Bishop" en trede film The Purge: Election Year.
# The Pussycat Dolls

The Pussycat Dolls zo ul laz dañserezed ha kanerezed stadunanat savet e Los Angeles (Kalifornia) gant an dañsleurennerez Robin Antin en 1995 evel ul laz burlesque. Ennañ e oa Nicole Scherzinger, Carmit Bachar, Ashley Roberts, Jessica Sutta, Melody Thornton ha Kimberly Wyatt. Berzh a reas da gentañ met buan e savas tabut etre ar merc'hed dre ma veze roet re vras lec'h da Nicole Scherzinger.
Goude e klaskas Robin Antin sevel ul laz all, anvet Girlicious, aet da get ivez.

## Liammoù diavaez

* Ar Pussycat Dolls o kanañ Sway:
a vo kavet e Wikimedia Commons.
# The Quiet Man

The Quiet Man (An den sioul) a zo ur film stadunanat, savet gant John Ford hag embannet e 1952. An aktourien pennañ eo John Wayne, Maureen O'Hara, Barry Fitzgerald ha Victor McLaglen.
# The Raelettes

The Raelettes a oa ul laz kanerezed stadunanat a veze o kanañ gant Ray Charles er bloavezhioù 1950.
# The Prodigy

The Prodigy a zo ur strollad sonerezh elektronek hag elektropunk a orin eus Braintree, Essex, Bro-Saoz. Savet e voe e 1990 gant Liam Howlett ha berzh a rejont er bloavezhioù 1990. Gwerzhet o deus ouzhpenn 20 milion a bladennoù er bed, ur rekord e istor an dance.

## Izili The Prodigy

* Keith Flint: kan, dañs (1990-2019)
* Liam Howlett: klavieroù, taboulinoù, laptop, computer (1990-)
* Maxim Reality: MC, beatbox, kan (1990-)
* Leeroy Thornhill: klavieroù, MC, dañs (1990-2000)
* Sharky: kan, dañs (1990-1991)

## Pladennoù
### Studio

* Experience (1992)
* Music for the Jilted Generation (1994)
* The Fat of the Land (1997)
* Always Outnumbered, Never Outgunned (2004)
* Invaders Must Die (2009)
* The Day Is My Enemy (2015)
* No Tourists (2018)

### Live

* World's On Fire (2011)

### Kendastum

* The Dirtchamber Sessions Volume One (1999)
* Their Law: The Singles 1990-2005

### EP

* What Evil Lurks (1991)
* Voodoo People (1995)
* Baby's Got A Temper (2002)
* Lost Beats (2009)
a vo kavet e Wikimedia Commons.

## Liammoù diavaez

* Lec'hienn ofisiel
# The Queen Is Dead

Trede pladenn The Smiths eo The Queen Is Dead. Deuet eo er-maez d'ar 16 a viz Even 1986. Embannet e voe bet gant Rough Trade Records ha gant Sire Records er Stadoù-Unanet (d'an 23 a viz Even 1986). An holl ganaouennoù a zo bet savet gant Morrissey ha Johnny Marr, war-bouez digoradur The Queen Is Dead ("Take Me Back to Dear Old Blighty", savet gant A.J. Mills, Fred Godfrey ha Bennett Scott). Morrissey a gan hag a ra an diskan (dindan an anv Ann Coates), Johnny Marr a son gitar, harmoniom hag e-karg eus kempenn an tonioù emañ ivez. Andy Rourke a son gitar boud ha Mike Joyce a son taboulinoù. Produet e voe ar bladenn gant Stephen Street, asambles gant Johnny Marr ha Morrissey. Lod brasañ an tonioù a voe savet gant Johnny Marr e-keit ma oa The Smiths o treiñ er Rouantelezh-Unanet e penn-kentañ 1985. Skeudenn ar golo a zo tennet eus ar film gall L'Insoumis (1964).

## Listenn an tonioù

* The Queen Is Dead
* Frankly, Mr Shankly
* I know It's Over
* Never Had No One Ever
* Cemetery Gates
* Bigmouth Strikes Again
* The Boy With The Thorn In His Side
* Vicar In a Tutu
* There Is a Light that never Goes Out
* Some Girls Are Bigger Than Others
# The Rakes

Ur strollad rock / post-punk saoz savet e 2003 eo The Rakes.

## Istor ar strollad

E 2004 en deus ar strollad sinet ur gevrat gant an ti-embann pladennoù V2 Records. Er memes bloavezh eo bet dizoloet a-drugarez d'e abadenn e-pad an Transmusicales e Roazhon, ha sonet en deus e-pad penn-kentañ troiad Bloc Party.
E 2005 eo deuet er-maez pladenn gentañ ar strollad, Capture/Release he zitl. Levezon strolladoù punk (Buzzcocks) ha post-punk (Wire) a glever enni. Er meme bloavezh o deus sonet e penn-kentañ abadennoù Franz Ferdinand e Europa.
E penn-kentañ 2006 o deus The Rakes lakaet embann un EP anvet All Too Human. Er bloavezh-se e troont o-unan evit ar wech kentañ, hag e kemeront perzh er raktres "Monsieur Gainsbourg Revisited" (kanaouennoù Serge Gainsbourg sonet en-dro gant strolladoù saoz). Ganto eo deuet "Le Poinçonneur des Lilas" da vezañ "Just a Man with A job". Er memes bloavezh ez eus deuet er-maez ur bladenn enni kanaouennoù Capture/Release advesket. Anvet eo ar bladenn-se "Remixes".
D'ar 26 a viz Meurzh 2007 eo deuet er-maez o eil pladenn anvet Ten New Messages.

## Izili ar strollad

* Alan Donohoe (kan)
* Matthew Swinnerton (gitar)
* Jamie Hornsmith (gitar boud)
* Lasse Petersen (taboulinoù)
* Ethan Dickens (soner a zeu ganto evit an troiadoù evit seniñ touchennaoueg ha binvioù-sko) erlec'hiet gant Geoff abaoe miz Gouere 2007.

## Pladennoù

Pladennoù single
* Retreat (2005)
* Strasbourg (2005)
* Work, Work, Work (Pub, Club, Sleep) (2005)
* 22 Grand Job (2005)
* All Too Human (2006)
* We Danced Together (2007)
* The World Was A Mess But His Hair Was Perfect (2007)
Pladennoù LP
* 2005 : Capture/Release
* 2007 : Ten New Messages
* 2009 : Klang

## Liamm diavaez

Lec'hienn ofisiel
# The Red Book of Animal Stories

The Red Book of Animal Stories zo ul levr embannet gant Andrew Lang e 1899, hag ennañ c'hwec'h kontadenn ha daou -ugent diwar-benn loened, chaseadennoù.

## Ar c'hontadennoù

* The Phœnix
* Griffins and Unicorns
* About Ants, Amphisbænas, and Basilisks
* Dragons
* The Story of Beowulf, Grendel, and Grendel's Mother
* The Story of Beowulf and the Fire Drake
* A Fox Tale
* An Egyptian Snake Charmer
* An Adventure of Gérard, the Lion Hunter
* Pumas and Jaguars in South America
* Mathurin and Mathurine
* Joseph: Whose proper name was Josephine
* The Homes of the Vizcachas
* Guanacos: Living and Dying
* In the American Desert
* The Story of Jacko II.
* Princess
* The Lion and the Saint
* The Further Adventures of 'Tom,' a Bear, in Paris
* Recollections of a Lion Tamer
* Sheep Farming on the Border
* When the World was Young
* Bats and Vampires
* The Ugliest Beast in the World
* The Games of Orang-Outangs, and Kees the Baboon
* Greyhounds and their Masters
* The Great Father, and Snakes' Ways
* Elephant Shooting
* Hyenas and Children
* A Fight with a Hippopotamus
* Kanny, the Kangaroo
* Collies, or Sheep Dogs
* Two Big Dogs and a Little One
* Crocodile Stories
* Lion-Hunting and Lions
* On the Trail of a Man-eater
* Greyhounds and their Arab Masters
* The Life and Death of Pincher
* A Boar Hunt by Moonlight
* Thieving Dogs and Horses
* To the Memory of Squouncer
* How Tom the Bear was born a Frenchman
* Charley
* Fairy Rings; and the Fairies who make them
* How the Reindeer Live
* The Cow and the Crocodile

### Pennadoù kar

* The Blue Fairy Book (1889)
* The Red Fairy Book (1890)
* The Green Fairy Book (1892)
* The Yellow Fairy Book (1894)
* The Grey Fairy Book (1900)
* The Violet Fairy Book (1901)
* The Pink Fairy Book (1897)
# The Purge (stirad skinwel)

The Purge zo ur stirad skinwel spont stadunanat, diazezet war ar frañchiz The Purge krouet gant James DeMonaco. Ar stirad skinwel a oa bet skignet evit ar wech kentañ war USA Network d'ar 4 a viz Gwengolo 2018. Evit ar c'hentañ koulzad e oa an aktourien Gabriel Chavarria, Hannah Emily Anderson, Jessica Garza, Lili Simmons, Amanda Warren, Colin Woodell ha Lee Tergesen o c'hoari. Cindy Robinson a adkemer he roll mouezh evit Galv ar spurj, Megan Lewis. Ar c'hentañ koulzad a dremen e 2027, etre ar filmoù The Purge: Anarchy hag The Purge: Election Year a-fed mare ar frañchiz.
E miz Du 2018, USA Network en doa kemennet e vefe un eil koulzad, a voe skignet d'ar 15 a viz Here 2019, gant an aktourien Derek Luke, Max Martini, Paola Núñez, ha Joel Allen. E miz Mae 2020 e oa pouezet gant ar stirad skinwel.